**תקנון ספורטאים תחרותיים בשיעורי החינוך הגופני**

מסמך זה בא להסדיר את הנהלים, החובות והפטורים של ספורטאים תחרותיים. תלמידים אלו נמצאים בד"כ תחת עומס גופני גבוה עקב מאמצים ממושכים באימונים ותחרויות. הפעילות בשיעורי החינוך הגופני לעיתים מתנגשת ומפריעה לתוכנית האימונים והתחרויות של הספורטאי. לעיתים גם יתכן מצב שהפעילות הגופנית בשיעור תורמת ומשפרת את כושרו ומצבו הגופני.

**הגדרה ספורטאי תחרותי**: תלמיד המתאמן באגודת ספורט באופן תחרותי לפחות חמש ש"ש

**נהלים**:

* המורה והספורטאי יקיימו שיחה בתחילת השנה בה יוחלט על הנהלים הייחודיים לתלמיד.
* נוכחות בשיעורים: השאיפה היא לנוכחות גבוהה ככל שניתן.
* ביצוע כל מבחני החובה שיש לכל השכבה. הספורטאי יהיה רשאי להחליט על מועד המבחן כראות עיניו. המורה יאפשר לתלמיד לבצע את המבחן בביתו ולקבל צילום מסך של אפליקציית הריצה.
* פעילות גופנית בשיעורים: השתתפות פעילה במשימות בשיעורים תעשה לפי שיקול דעת של הספורטאי והמורה יחד. ההחלטה של הספורטאי תתקבל בהבנה ובגמישות רבה.
* ציון בחינוך גופני: ספורטאי שיעמוד בכל החובות הנ"ל יקבל ציון בין 85 ל 100 לפי שיקול דעתו של המורה.

צוות המורים לחינוך גופני.